cyanic-selkie/wikianc huggingface dataset:
Nökkvi Þeyr Þórisson
Nökkvi Þeyr Þórisson (fæddur 13. ágúst 1999) er íslenskur knattspyrnumaður sem spilar með St. Louis City SC í MLS-deildinni. Hann spilaði sem ungmenni með Reyni Dalvík og Þór Akureyri og hélt loks til KA. Nökkvi skoraði 17 mörk í 20 leikjum í Bestu deildinni 2022 fyrir KA og varð markahæsti leikmaður tímabilsins þrátt fyrir að hafa misst af síðustu leikjunum vegna félagaskipta. Hann var valinn besti leikmaður tímabilsins af leikmönnum.
Hann vakti athygli utan landsteinanna síðsumars og gerði samning við belgíska liðið, Beerschot í Antwerpen í byrjun september 2022.
Nökkvi spilaði sinn fyrsta A-landsleik í janúar 2023 í vináttuleik gegn Eistlandi.
Faðir Nökkva, Þórir Áskelsson, og föðurbróðir, Halldór Áskelsson, spiluðu knattspyrnu fyrir Þór Akureyri og Halldór með A-landsliðinu. Tvíburabróðir Nökkva, Þorri Mar Þórisson, spilaði með honum í KA, Þór og Reyni.
Kóreuflói
alt=Landakort sem sýnir legu Kóreuflóa og Bóhaíhafs í Gulahafi|thumb|Kort sem sýnir legu Kóreuflóa og Bóhaíhafs í Gulahafi Kóreuflói (kóreska: 서 조선 만 eða 서한만), er flói sem myndar norðausturhluta Gulahafs, milli suðausturstrandar Liaoning héraðs Kína og vesturstrandar Norður-Kóreu héraðanna Norður-Pyongan, Suður Pyongan og Suður Hwanghae. Kóreuflói er aðskilinn frá Bóhaíhafi með Liaodong-skaga.
Óregluleg stigbreyting
Óregluleg stigbreyting er stigbreyting þar sem miðstigið (t.d. verri) og efsta stigið (verstur) er myndað af öðrum stofni en frumstig (illur).
Kóreuflói
Í Kóreuflóa renna þrjú helstu fljót Norður-Kóreu: Yalu fljót (sem rís á Paektu-fjalli og myndar stóran hluta landamæra Kína og Norður-Kóreu), Chongchon og Taedong - auk fjölda minni ána í Kína.
Flóinn er tiltölulega grunnur og nær sjaldan meira en 50 metra dýpi. Munur á flóði og fjöru er óvenju hár eða 6 til 12 metra. Margir breiðir sandgrynningar teygja sig meðfram ströndinni og í flóanum er fjöldi fjölda grýttra eyja, þar á meðal Ch’o, Sŏk og Sinmi eyjar í Norður-Kóreu og Ch’ang-shan og Ta-ch’ang-shan eyjar í Kína. Helstu hafnir við Kóreuflóa eru í norður-kóresku borgunum Namp’o og Sinŭiju og kínversku borgunum Lü-shun og Tan-tung.
Þriðja ráðuneyti Steingríms Hermannssonar
Þriðja ráðuneyti Steingríms Hermannssonar er heiti á þriðju ríkisstjórn Steingríms Hermannssonar sem sat frá 10. september 1989 til 30. apríl 1991. Stjórnin var samsteypustjórn Alþýðuflokks, Alþýðubandalagsins og Framsóknarflokksins.
Bash
<tt>Bash</tt> er frjáls Unix-skel sem var upprunalega skrifuð fyrir GNU-verkefnið.
Orðið „Bash“ er skammstafanaorð sem stendur fyrir Bourne-again shell, en Bourne-again er orðaleikur þar sem nafni Bourne-skeljarinnar (<tt>sh</tt>) sem er eldri skel skrifuð af Stephen Bourne er blandað saman við enska lýsingarorðið born-again sem merkir ‚endurborinn‘.
sem má nota til að búa til afrit af skrá, til að leita að skrám eftir skráaendingum eða til að búa til margar skrár eða undirmöppur í einu:
eða til að gera flóknari skriftur:
Cavariella borealis
Cavariella borealis er blaðlúsartegund sem var lýst af Hille Ris Lambers 1952.
Möðruvallabók
Möðruvallabók (AMagn. Nr. 132. Fol) er íslenskt fornhandrit skrifað á kálfskinn. Handritið er með stærri skinnbókum íslenskum, þó Flateyjarbók sé stærri og sumar lögbækur. Í Möðruvallabók eru 200 blöð og hvert blað er 34 cm á einn veginn, 24 á hinn.
Í Möðruvallabók er eyða á milli Njáls sögu og Egils sögu og var þar að finna illlæsilegar tvær línur. Lengi vel var ekki vitað hvað þar stæði, þar til Jón Helgason prófessor gat lesið úr: „Láttu rita hér við Gauks sögu Trandilssonar, mér er sagt að [Herra] Grímur eigi hana.“ Gauks sögu Trandilssonar er þó ekki að finna í handritinu og er hún hvergi til, en þetta er eina örugga heimildin um tilveru þessarar  Íslendingasögu. Jón sagði um þessar línur: „Þarna sér maður það svart á hvítu, að Gauks saga var til, en illu heilli var hún aldrei skrifuð í eyðuna“.
Anna Kinberg Batra
thumb|right|Anna Kinberg Batra Anna Maria Kinberg Batra (f. 14. apríl 1970) er sænskur stjórnmálamaður og fyrrverandi formaður hægri flokksins. Hún tók við formannskeflinu í janúar 2015.
Hún hefur setið á þingi frá 2006 og komið úr kjördæmi Stokkhólms.
Níunda desember 2014 tilnefndi nefnd flokksins hana til að taka við af Reinfeldt sem flokksleiðtogi og hlaut hún kosningu til embættis janúar tíunda 2015 á landsþingi flokksins.
Hún er menntaður hagfræðingur. Þegar hún var aðeins fjögurra ára flutti fjölskyldan til Rotterdam þar sem faðir hennar tók við starfi fyrir bankann Merrill Lynch og bjuggu þau þar í 10 þar til þau snéru til baka til Svíþjóðar og talar hún því hikstalausa hollensku.
Vetrarbrautin
thumb|200px|right|Teikning sem sýnir hvernig Mjólkurslæðan gæti litið út, séð úr fjarlægð.
Vetrarbrautin (stundum kölluð Mjólkurslæðan ) nefnist stjörnuþokan sem sólkerfið tilheyrir. Vetrarbrautin er þyrilþoka, ein af milljörðum stjörnuþoka í alheimnum og hluti grenndarhópsins. Þvermál Vetrarbrautarinnar er 100 000 ljósár.
Vetrarbrautin okkar fellur vel í hóp þyrilvetrarbrauta og telst vera af gerðinni SBbc. Hún er skífulaga með tilkomumikla þyrilarma sem litast upp af heitum, bláum, skammlífum stjörnum. Armarnir teygja sig frá litlum bjálka í miðju Vetrarbrautarinnar (sjá mynd). Þyrilarmarnir hafa löngum verið taldir fjórir en stjörnufræðingar hafa nýverið fullyrt að það séu aðeins tveir meginarmar í Vetrarbrautinni. Þessi ágreiningur kemur ekki á óvart enda er afskaplega erfitt að ákvarða lögun Vetrarbrautarinnar þar sem við sjáum hana ekki utan frá þ.e. við erum stödd inni í henni. Þessu má líkja við að kortleggja skóglendi með því að standa fastur inni í skóginum. Hinir hefðbundnu þyrilarmar eru taldir fjórir til fimm og eru þeir nefndir eftir staðsetningu á himninum. Þeir bera heiti tilsvarandi stjörnumerkja: Óríonsarmurinn, Perseussarmurinn, Bogmannsarmurinn, Svansarmurinn og Mannfáksarmurinn. Aðrar þyrilvetrarbrautir gefa okkur góða hugmynd um hvernig okkar Vetrarbraut er uppbyggð.
Gasský í geimnum geta verið tugir eða hundruð ljósára í þvermál og eru af ýmsum toga. Þyrilarmarnir hafa að geyma þykk gasský þar sem stjörnur eiga auðvelt með að myndast. Armarnir eru með öðrum orðum einn helsti fæðingastaður stjarna. Sumar stjarnanna eru mjög massamiklar og heitar og þar af leiðandi bláar (sjá HR-línurit). Þessar stjörnur eru þær björtustu sinnar tegundar og lýsa þær upp gasið í næsta nágrenni. Þetta gefur þyrilörmunum fallegan bláleitan blæ og gasskýin, þar sem stjörnurnar myndast, ljóma upp í rauðfjólubláum lit. Orkuríka ljósið frá bláu stjörnunum lætur gasið, sem er að mestu úr vetni, geisla frá sér einkennandi rauðum lit. Ljómþokurnar eru kallaðar röfuð vetnisský (HII region). Eitt þekktasta dæmið um slíkar ljómþokur er Sverðþokan í Óríón.
Gangverkið bak við snúning þyrilarmanna er ennþá ekki fullskilið. Þó þykir ljóst að þeir séu eins konar þéttleikabylgjur þar sem gas er í miklu magni. Armarnir þokast hægt umhverfis miðjunna, en sem þéttleikabylgjur, hreyfast þeir ekki samferða stjörnunum. Stjörnurnar fara reglulega gegnum þyrirlarmana á leið sinni umhverfis miðjuna. Í dag er sólin stödd í útjaðri Óríon þyrilsins. Tilgátur eru uppi um hvort för sólarinnar gegnum þyrilarma gæti orsakað náttúruhamfarir og fjöldaútrýmingar á Jörðinni. Armarnir, með þyngdaraflið að vopni, gætu raskað jafnvægi kringum sólkerfið og komið af stað hrynu halastjarna (t.d. úr Oortsskýinu) sem gætu rekist á jörðina. Þetta er þó óstaðfest tilgáta.
Vetrarbrautarhnit er himinhvolfshnitakerfi, sem miðar hæð himinfyrirbæris við Vetrarbrautarsléttuna og lengd við miðju Vetrarbrautarinnar.
Novaja Gazeta
Novaja gazeta (rússneska: Новая газета; bókstaflega Nýja blaðið) er rússneskt dagblað sem hefur komið út frá árinu 1993. Blaðið kemur út þrisvar á viku og er þekkt fyrir baráttu sína í þágu tjáningarfrelsis í Rússlandi. Árið 2021 hlaut ritstjóri blaðsins, Dmítríj Múratov, friðarverðlaun Nóbels ásamt filippseysku blaðakonunni Mariu Ressa fyrir að verja tjáningarfrelsi og fjölmiðlafrelsi í heimalöndum sínum.
Söguágrip
Novaja gazeta var stofnað árið 1993 af hópi blaðamanna sem hættu störfum hjá dagblaðinu Komsomolskaja Pravda í von um að geta stofnað nýtt dagblað til að fjalla um hversdagsleg vandamál í rússnesku samfélagi. Blaðið var upphaflega stofnað undir nafninu Novaja jezhednevnaja gazeta (ísl. Nýja dagblaðið) en nafnið var síðar stytt í Novaja gazeta (Nýja blaðið). Míkhaíl Gorbatsjov, fyrrum forseti Sovétríkjanna, varði verðlaunafé sínu eftir að hafa unnið friðarverðlaun Nóbels árið 1990 til að hjálpa blaðinu af stað og kaupa fyrstu tölvurnar á skrifstofu þess.
Þrátt fyrir að blaðið stæðist ekki allar þær kröfur sem það hafði gert til sjálfs sín varð Novaja gazeta að sjálfstæðu dagblaði og varð fyrir vikið fyrir fjölda lögsókna. Árið 2017 kallaði The Washington Post blaðið „helsta málgagn rússnesku stjórnarandstöðunnar.“
Frá árinu 2000 hafa sex blaðamenn Novaja gazeta verið myrtir. Þau höfðu í greinum sínum fjallað um spillingu, mannréttindabrot og um voðaverk í Téténíustríðunum:
Árið 2017 ákvað ritstjóri Novaja gazeta, Dmítríj Múratov, að vopna allt starfsfólk sitt með byssum hlöðnum með gúmmíkúlum af ótta um öryggi þeirra.
Míkhaíl Gorbatsjov og rússneski milljarðamæringurinn og fyrrum þingmaðurinn Aleksandr Lebedev áttu saman tæpan fjórðungshlut í Novaja gazeta. Starfsfólk blaðsins á saman hin 76 prósentin.
Þann 1. apríl 2017 birti blaðið grein eftir Elenu Mílashínu þar sem ofsóknir yfirvalda Téténíu á samkynhneigðum karlmönnum voru fordæmdar. Í kjölfarið gáfu klerkar í Mosku Akhmads Kadyrov í Grozníj út yfirlýsingu þar sem því var heitið að blaðamönnum Novaja gazeta yrði „refsað.“
Þrír blaðamenn Novaja gazeta, þeir Kíríll Radtsjen­ko, Aleksandr Ras­torgújev og Ork­h­an Dzhemal, voru drepnir í Mið-Afríkulýðveldinu árið 2018. Þeir voru staddir þar til að rannsaka starfsemi rússneska Wagner-hópsins í landinu.
Árið 2021 var ritstjóri Novaja gazeta, Dmítríj Múratov, sæmdur friðarverðlaunum Nóbels ásamt filippseysku blaðakonunni Mariu Ressa fyrir framtak þeirra í baráttu fyrir tjáningar- og fjölmiðlafrelsi.
Í mars árið 2022, eftir upphaf innrásar Rússa í Úkraínu, fékk Novaja gazeta nokkrar áminningar fyrir brot gegn lögum um meinta erlenda útsendara í Rússlandi. Blaðið neyddist síðan til að gera hlé á útgáfu sinni vegna nýrra laga sem lögðu allt að fimmtán ára fangelsisvist við dreifingu „rangra“ upplýsinga um gang stríðsins (þ. e. upplýsinga sem samræmast ekki sýn Kremlar á átökin).
Þann 7. apríl 2022 varð Dmítríj Múratov fyrir árás á lestarstöð í Moskvu þar sem rauðri málningu með asetóni sem brenndi augu hans var skvett á hann. Síðar sama mánuð stofnaði Novaja gazeta nýja útgáfu með aðsetur í Ríga í Lettlandi til þess að geta komist í kringum ritskoðun og hótanir frá rússneskum stjórnvöldum.
Í september 2022 ógilti rússneskur dómstóll prentleyfi Novaja gazeta með vísan til þess að blaðið hefði ekki tilkynnt um eigendaskipti árið 2006 með réttum hætti. Múratov kallaði niðurstöðuna „pólitíska aftöku án nokkurrar lagastoðar“.
15. apríl
15. apríl er 105. dagur ársins (106. á hlaupári) samkvæmt gregoríska tímatalinu. 260 dagar eru eftir af árinu.
Plágan
Plágan er plata með íslenska söngvaranum Bubba Morthens í samstarfi við íslenska plötufyrirtækið Steina ehf sem kom út 24. júlí 1981. Plágan kom út í kjölfar smáskífunnar 45rpm með hljómsveitinni Utangarðsmönnum.
Lagalisti
'''Á afmælisútgáfu plötunnar sem kom út 6. júní 2006 bættust eftirfarandi lög við:'''
Kólgubreki
Kólgubreki (fræðiheiti: Berardius bairdii), einnig kallaður norðurbarði, er tegund breka.
Þverstæða
Þverstæða eða þversögn er þegar fullyrðing eða fullyrðingar sem virðast vera augljóslega sannar leiða til mótsagnar eða fráleitrar niðurstöðu. Einnig mætti orða það þannig að þverstæða sé fullyrðing sem virðist við fyrstu sýn vera ósönn eða bersýnileg firra en virðist engu að síður leiða af sönnum forsendum. Venjulega er þó annaðhvort um rökvillu að ræða, það er að segja eitthvert skref í röksemdafærslunni er óleyfilegt, eða einhver af forsendunum er þegar öllu er á botninn hvolft ekki sönn.
Karma
Karma (úr sanskrít: कर्म, einnig á palí: कम्म kamma) er andlegt hugtak sem þýðir að allar gjörðir, líkamlegar jafnt sem huglægar, valdi afleiðingum. Þessar afleiðingar birtast í næstkomandi tilverustigum. Þetta er grundvallarkenning í öllum trúarbrögðum af indverskum uppruna, svo sem búddisma, hindúisma, jaínisma og síkisma. Samkvæmt búddisma, hindúisma og jaínisma er karma lögmál orsaka og verkana. Allar gjörðir, allar hugsanir, öll viðbrögð orsaka verkanir. Verkanir karma fylgja lögmáli og eru á engan veginn bundnar yfirvegun alheimsdómara eða guða. Í karma finnst engin refsing eða náð og fyrirfinnst því í raun hvorki gott né slæmt karma. Allar gjörðir valda karma. Takmarkið er því ekki að ná góðu karma heldur að losna frá því að skapa karma.
Þverstæða
Dæmi um þverstæður eru þverstæður Zenons, þverstæðan um lygarann og þverstæða Russells.
Karma
Karma í hindúisma
Í hindúisma er karma séð sem óumbreytanlegt lögmál þar sem meðvitaðar jafnt sem ómeðvitaðar gjörðir eru hluti af flóknu kerfi orsaka og afleiðinga, kerfi sem er í raun óskiljanlegt fyrir þá sem eru bundnir í karma. Markmið hindúa, eins og það er sett fram í helgiritinu Bhagavad Gita, er að tileinka sér þannig lífsmáta að hann hætti að skapa karma (karma er hvorki gott né slæmt). Með því að takmarka sköpun nýs karma má nálgast jiva-atma, það er sál einstaklingsins, lokatakmarkið að ná moksha eða frelsun.
Karma í búddisma
Búddistar leggja áherslu á að karma skapist einungis af meðvituðum gjörðum. Lögmál orsaka og afleiðinga er því í höndum einstaklingsins og með réttum gjörðum og réttum hugsunum getur einstaklingurinn að lokum losnað úr hringrás samsara, endurholdgun í nýja þjáningu lífsins.
Unix
Unix eða UNIX er hópur stýrikerfa fyrir tölvur, það fyrsta skrifað á sjöunda og áttunda áratug tuttugustu aldarinnar á Bell ransóknarstofum bandaríska símarisans AT&T. Seinna komu svo fram fleiri útgáfur, bæði frá ýmsum fyrirtækjum sem og áhugamönnum undir flaggi GNU hreyfingarinnar.
Unix kerfi eru hönnuð sem fjölnotenda- og fjölforrita-umhverfi sem auðvelt er að breyta fyrir mismunandi vélbúnað. Einkenni þeirra eru einkum einfaldar textaskrár notaðar alls staðar sem hægt er, skipanalína, skráakerfi með möppuhugtak og framsetning vélbúnaðar og forritasamskipta sem textaskráa.
GNU/Linux er hópur frjálsra stýrikerfa, sem eru náskyld Unix.
Kampselur
Kampselur (fræðiheiti: Erignathus barbatus) sem einnig hefur verið nefndur nefndur granselur og kampur er að finna í höfunum um allt norðurhvel, allt norður að 80°N. Sjaldgæfur flækingur við Ísland.
Einkenni
thumb|left|Kampselur á sundi Kampselurinn er 2 til 2,5 m á lengd og 200 og allt að 360 kg á þyngd og er þar með stærri en landselur en minni en fullvaxin útselur. Urturnar eru víða stærri en brimlarnir.
Kampselurinn hefur hlutfallslega lítið höfuð miðað við skrokkinn og er það einkum áberandi á haustin og fyrri hluta vetrar en þá eru þeir að safna á sig miklu spiki sem vetrarforða. Höfuðið er hnöttótt eins og á landsel, augun fremur lítil og sitja nokkuð þétt og snúa fram. Breitt trýni og mjög aðskildar nasir. Aðaleinkennið og það sem hefur gefið selnum nafn eru þó veiðihárin sem eru áberandi ljós og löng. Framhreifar eru stuttir en breiðir ólíkt öðrum selum eru klærnar allar svipaðar að stærð en miðklóin þó einna stærst.
Ólíkt öðrum selum hafa kampselsurturnar fjóra spena en ekki tvo.
Fullorðnir selir eru heldur dekkri á baki en kviði en litarfarið er margbreytilegt. Kampselir hafa mörg litarafbrigði, grá, brún og gulbrún, ljósu og dökk. Þeir hafa yfirleitt dökka rák frá hvirfli, milli augna og fram á snjáldur.
Eitt sérkenni kampsela er að brimlarnir „syngja“, ekki ósvipað hvölum og gera það ekki aðrir selir. Söngurinn eru flóknar hljóðsyrpur á bilinu 0,02 til 11 kHz. Söngtíminn er á fengitíma og þar um kring um 90 daga tímabil frá seinni hluta mars fram að miðjum júlí.
Útbreiðsla og undirtegundir
thumb|Útbreiðsla kampsels Kampsel má finna á Norður-Íshafi, allt norður að 80-85°N, og á hafsvæðum þar suður af. Dýrafræðingar hafa greint tvær undirtegundir af kampsel:
Engar áreiðanlegar tölur eru um stofnstærð kampsels. Ágiskanir á 8. áratug síðustu aldar voru 300,000 í E. barbatus barbatus stofninum, og á 9. áratugnum 250,000-300,000 í E. barbatus nauticus stofninum.
Æti og lifnaðarhættir
thumb|Kampselur á ísjaka Kampselir eru einrænir og halda sig aðallega í gisnum ís eða rekís en þá má einnig finna við borgarísjaka og þéttari ís en þeir viðhelda ekki öndunaropi í gegnum lagnaðarís eins og hringanórinn. Kampselir fylgja hafísjaðrinum norður á bóginn á vorin og suður á haustin.
Kampselurinn heldur sig oftast á svæðum sem eru grynnri en 160 metra dýpi. Fæða hans eru aðallega krabbadýr, rækjur og krabbar, skeljar og aðrir botnhryggleysingja og einnig botnfiskar.
Kæping á sér stað frá miðjum mars fram í maí byrjun. Kóparnir fæðast með grábrúnan pels með ljósari flekkjum á höfði og baki. Fæðingarhárið er fallið af áður en þeir fæðast. Þeir eru um 1,3 metra langir við fæðingu og um 34 kg á þyngd. Þeir eru syntir nánast frá fæðingu og fræðimenn hafa séð þá kafa í 5 mínútur niður á 75 metra dýpi einungis viku gamla. Kóparnir eru á spena í 18-24 daga og þyngjast ört á þeim tíma. Þeir fara úr hárum og fá fullorðinsfeld þegar þeir hætta á spena.
Urturnar verða kynþroska 3 til 8 ára og brimlarnir 6 til 7. Ísbirnir, og háhyrningar eru aðalóvinirnir, fyrir utan veiðimenn, en dæmi er um að rostungar hafi drepið kampselskópa.
Veiði og nyt
Kampselur hefur um aldaraðir verið mikilvægur þáttur í lífsviðurværi frumbyggja við strendur Norðurslóða, skinn í föt og tjöld, kjöt til matar og spikið til brennslu.
Vöðuselur á Íslandi
Kampselur er sjaldgæfur flækingur við strendur Íslands og er oftast einn á ferð. Yfirleitt eru það ung og ókynþroska dýr sem hingað koma. Kampselur er algengastur fyrir norðan og austan land að vetrarlagi.
Hörður Tulinius
Hörður Tulinius (f. 12. apríl 1936 - d. 21. ágúst 1989) var íslenskur körfuknattleiksdómari og íþróttamaður.
Íþróttaferill
Hörður lék körfubolta til fjölda ára, meðal annars með ÍKF, KA og ÍBA. Vorið 1956 keppti hann með ÍBA í efstu deild karla þar sem ÍBA tapaði öllum fimm leikjum sínum. Íþróttafélag stúdenta kærði hins vegar framkvæmd mótsins til ÍSÍ og varð niðurstaðan sú að endurtaka átti mótið. Mótið var endurtekið í desember sama ár en ÍBA treysti sér þá ekki til að senda lið til leiks. Árið 1959 keppti hann með óformlegu landsliði Íslands á móti stjörnuliði frá Bandaríkjunum.
Dómaraferlill
Hörður byrjaði að dæma árið 1968 og varð einn þekktasti dómarinn í íslenskum körfuknattleik. Árið 1974 varð hann annar íslendingurinn til að fá réttindi alþjóðadómara, á eftir Kristbirni Albertssyni, og dæmdi hann fjölda landsleikja í kjölfarið.
Seinni hluta tímabilsins 1981-1982 var Hörður ekki settur á neina leiki í tveimur efstu deildum karla, þrátt fyrir að vera einn reyndasti dómari landsins, þar sem liðum á suðursvæðinu þótti of dýrt að borga ferða- og gistikostnað fyrir hann frá Akureyri þar sem hann var búsettur.
Hans síðasti opinberi leikur var viðureign Hauka og Njarðvíkur í bikarúrslitum karla árið 1986.
Pieter de Hooch
thumb|right|Bakgarðurinn málað í Delft 1658. Pieter de Hooch (20. desember 1629 – 24. mars 1684) var hollenskur listmálari. Hann fæddist í Rotterdam en lærði myndlist hjá Nicolaes Berchem í Haarlem. Hann flutti til Delft þar sem hann varð hluti af Delftskólanum eins og Johannes Vermeer og lærði meðal annars af Carel Fabritius og Nicolaes Maes. Líkt og þeir fékkst hann aðallega við myndir úr hversdagslífi, kráarsenur og myndir af hermönnum, en eftir að hann giftist Jannetje van der Burch árið 1654 tóku myndir hans fremur að snúast um heimilið og fjölskyldulífið.
Hann varð félagi í Lúkasargildi 1655 og flutti til Amsterdam 1661. Eftir 1670 urðu myndir hans dekkri og íburðarmeiri og sýndu hefðarfólk og hallir. Sumir telja að gæðum mynda hans hafi hrakað á þessum tíma vegna veikinda hans. Hann lést á geðveikrahæli við Kloveniersburgwal í Amsterdam.
Sitkavíðir
Sitkavíðir (fræðiheiti: Salix sitchensis) er víðirunni eða tré sem vex frá Alaska til norður-Kaliforníu og Montana. Hann verður allt að 8 metra hár.
Tengill
Skógræktin - Sitkavíðir
Podocarpus sprucei
Podocarpus sprucei er sígrænt tré frá Ekvador og Perú.
World Charter for Prostitutes' Rights
World Charter for Prostitutes' Rights er yfirlýsing um réttindi samþykkt árið 1985 til að vernda réttindi vændiskvenna um allan heim.
Hoya querinoensis
Hoya querinoensis er fjölær jurt í vaxblómaættkvísl. Útbreiðslan er á Filippseyjum.
Sjálfstæðar og ósjálfstæðar sagnir
Sjálfstæðar sagnir eru sagnir sem segja einar og sér það sem segja þarf. Ef sagnir þurfa hinsvegar önnur orð með sér til þess að öðlast sjálfstæða merkingu þá eru þær ósjálfstæðar.
Ósjálfstæðar og áhrifslausar sagnir eru svo veikar og merkingarlausar að þær verða að taka með sér einhver orð til að gefa þeim merkingu. Orðin sem þær taka með sér eru oftast fallorð (og þau eru kölluð sagnfyllingar af því að þau fylla merkingu sagnanna). Þetta eru sagnir eins og vera, verða, heita, þykja, teljast, nefnast, kallast og svo framvegis.
Hornstrandafriðland
Hornstrandafriðland er friðland á Hornströndum. Friðlandið var stofnað 1975. Svæðið fór í eyði um 1950 og enginn búið þar síðar né á grenndarsvæðum nema að vitavarsla var í Hornbjargsvita alveg til ársins 1995. Ástæða friðunarinnar var náttúrufar svæðisn sem hafði fengið að þróast óáreitt um langt skeið. Búseta var á svæðinu í næstum ellefu aldir en vélvæðing átti sér aldrei stað með jarðraski, framræslu, túnrækt, vegagerð eða áveituframkvæmdum. Íbúar lifðu á landbúnaði, fiskveiðum og fuglanytjum.
Sumarið 2010 var áætlað að til Hornstranda hafið komið 6300 manns. Dagsferðamenn voru þá 1300 þar af 700 með skemmtiferðaskipum.
Firðir og víkur í Hornstrandafriðlandi
Jökulfirðir Aðalvík til Fljótavíkur Hornstrandir
Myndletur
Myndletur er letur þar sem notuð eru tákn til að merkja orð eða hugtök en ekki hljóðtákn eins og í stafrófi. Dæmi um myndletur eru forn-egypsku híeróglýfurnar og kínverskir stafir.
Uppruni
Myndletur er eldra en hljóðtákn eins og stafróf og fyrirrennari þess. Fleygrúnir eru taldar elsta skrifletrið en það var myndletur og komu fram í Súmer í lok fjórða árþúsunds f.Kr. og var notað fram undir Krists burð. Á nokkurn veginn sama tíma komu híeróglýfurnar fram í Forn-Egyptalandi. Bæði þessi letur þróuðust smám saman í að verða blanda af myndletri og hljóðtáknum.
Hiroaki Morishima
Hiroaki Morishima (fæddur 30. apríl 1972) er japanskur fyrrverandi knattspyrnumaður. Hann spilaði 64 leiki og skoraði 12 mörk með landsliðinu.
Fyrsta ráðuneyti Steingríms Hermannssonar
Fyrsta ráðuneyti Steingríms Hermannssonar er heiti á fyrstu ríkisstjórn Steingríms Hermannssonar sem sat frá 26. maí 1983 til 8. júlí 1987. Ráðuneytið var samsteypustjórn Framsóknarflokks og Sjálfstæðisflokks.
Kattegat
thumb|300px|right|Gervihnattarmynd af Kattegat Kattegat eða Jótlandshaf er sund eða flói austur af Skagerrak milli Svíþjóðar og Danmerkur norðan við Sjáland og tengist Eystrasalti um Eyrarsund.
Listi yfir lággjaldaflugfélög
Þetta er listi yfir lággjaldaflugfélög raðaður eftir löndum. Lággjaldaflugfélag er flugfélag, með lægri fluggjöld en venjuleg flugfélög, sem rukkar fyrir þjónustur eins og farangur og mat um borð. Sjá lággjaldaflugfélag fyrir nánari upplýsingar. Svæðisbundnum flugfélögum, sem eru stundum í samkeppni við lággjaldaflugfélög, er safnað saman á lista yfir svæðisbundin flugfélög.
Þrándheimsfjörður
thumb|Kort. thumb|Åsenfjord, einn af innfjörðum Þrándheimsfjarðar. Þrándheimsfjörður (norska: Trondheimsfjorden) er þriðji lengsti fjörður Noregs og er 130 km langur. Mesta dýptin er yfir 600 metra. Stærstu eyjur í firðunum eru Ytterøya og Tautra. Eyjan Niðarhólmur er við Þrándheim en borgin sjálf er við miðbik fjarðarins.
Smáeyjar Bandaríkjanna
Smáeyjar Bandaríkjanna eru samkvæmt ISO 3166-1:
Allar þessar eyjar eru í Kyrrahafinu nema Navassaeyja sem er í Karíbahafinu, á engri þeirra er föst búseta manna. Þjóðarlén þeirra er .um.
Aqmolafylki
Aqmolafykli (kasakska: Ақмола облысы, rússneska: Акмолинская область) er fylki í Norður-Kasakstan. Höfuðborg fylkisins er borgin Köksjetá. thumb thumb|left|200px|Steppan í Aqmolu
Þingeyrakirkja
thumb|right|Þingeyrakirkja. Þingeyrakirkja er fyrsta steinkirkja á Íslandi og stendur í Húnaþingi milli vatnanna Hóps og Húnavatns. Kirkjan var reist af Ásgeiri Einarssyni alþingismanni og var vígð árið 1877
Kjarninn
Kjarninn var íslenskur vefmiðill. Upphaflega kom Kjarninn út sem stafrænt fréttatímarit sem kom út fyrir snjalltæki og á vefnum á fimmtudögum. Einkahlutafélagið Kjarninn miðlar ehf. reka Kjarnann út og ritstjóri er Þórður Snær Júlíusson. Kjarninn var fyrsti íslenski fjölmiðillinn sem sérstaklega er hannaður fyrir spjaldtölvur. Hlaðvarp miðilsins heitir Hlaðvarp Kjarnans og kemur út á vefnum.
Þingeyrakirkja
Um miðja 19. öldina bjó Ásgeir á Þingeyrum miklu rausnarbúi og byggði kirkjuna að mestu á eigin kostnað á árunum 1864-1877. Grjót í bygginguna lét hann uxa draga á ís yfir Hópið, enda lítið um grjót í landi Þingeyra. Kirkjuhvelfingin er bogadregin, blámáluð með gylltum stjörnum sem sagðar eru 1000 að tölu. Margir fornir og merkir gripir eru í kirkjunni og einnig eru ýmsir gripir úr henni á Þjóðminjasafninu. Sonur Ásgeirs var Jón Ásgeirsson þjóðkunnur hestamaður, faðir  Ásgeirs Jónssonar frá  Gottorp. Sverrir Runólfsson Sverresen, hlaðlistarfrömuður, byggði kirkjuna.
Kjarninn
Kjarninn kom fyrst út 22. ágúst 2013 og kom út vikulega þar til 2. október 2014 þegar útgáfan var færð alfarið á vefinn. Ritstjórnarstefna Kjarnans byggist á sjálfstæðum fréttaflutning, gagnrýni og skemmtilegheit, að því er stendur í opinberri ritstjórnarstefnu miðilsins. Kjarninn er frímiðill og byggir tekjur sínar á auglýsingum og styrkjum frá almenningi. Efnistökin eru ekki háð sérsviðum heldur ráðast af „því sem skiptir máli“.
Í desember 2022 samdi Kjarninn um samruna við Stundina í nýjan fjölmiðil. Miðlarnir mynduðu saman fréttamiðilinn Heimildina, sem hóf útgáfu þann 13. janúar 2023.
Eignarhald
Eigendur Kjarnans eru HG80 ehf., í eigu Hjálmars Gíslasonar (16,55%), Miðeind ehf., í eigu Vilhjálms Þorsteinssonar (15,98%), Magnús Halldórsson (13,79%), Þórður Snær Júlíusson (12,20%), Birna Anna Björnsdóttir (9,39%), Hjalti Harðarson (9,25%), Milo ehf., í eigu Gumma Hafsteinssonar og Eddu Hafsteinsdóttur, (5,69%), Fagriskógur ehf. í eigu Stefáns Hrafnkelssonar (5,69%), Ágúst Ólafur Ágústsson (5,69%), Birgir Þór Harðason (2,9%) og Jónas Reynir Gunnarsson (2,9%).
Krónublað
thumb|Hlutar fullþroska blóms: 1 - blómstilkur, 2 - stoðblað, 3 - bikarblað, 4 - krónublað, 5 - frævill, 6 - fræva, 7 - laufblað Krónublöð eru ummynduð laufblöð sem mynda hluta blóma. Krónublöð vaxa yfirleitt innan um bikarblöðin og utan um fræfla og frævuna. Krónublöðin eru yfirleitt litríkasti hluti blóma.
Blómsafi myndast í sérstökum kirtlum á krónublöðunum.
Steam (hugbúnaður)
Steam er stafræn dreifingar-, höfundarréttar-, tölvuleikja- og samskiptagátt sem þróuð var af Valve Corporation. Steam er notað til að dreifa leikjum og leikjatengdu efni gegnum netið, bæði af litlum sjálfstæðum framleiðendum og stórum hugbúnaðarhúsum. Valve hóf að dreifa öðrum hugbúnaði en leikjum í október 2012. Í Steam hugbúnaðinum er forritunarviðmótið Steamworks þar sem þróunaraðilar geta sett í forrit sín margt af því sem Steam býður upp á, svo sem afritunarvörn og samfélagsvirkni. Steam var upphaflega gert fyrir Microsoft Windows en er einnig til á macOS, Linux og fleiri stýrikerfi. Steam er leikjagátt en einnig er til afbrigði af Steam sem er sérstaklega gert til að nota í skólum og í tengslum við kennsluforrit. Í desember 2012 voru næstum 2000 leikir fáanlegir í gegnum Steam og 54 milljón notendur. Í janúar 2013 spiluðu yfir 6,6 milljón manns leiki í gegnum Steam. Talið er að 50-70% af dreifingu þeirra PC tölvuleikja sem hlaðið er niður af Netinu fari gegnum Steam.
Rithöfundur
Rithöfundur er sá sem fæst við ritstörf; skrifar, semur eða ritar sögur. Framúrskarandi rithöfundar hafa sumir hverjir í sinni tíð, þ.e. á tuttugustu öldinni og síðar, hlotið ýmiskonar verðlaun og viðurkenningar fyrir ritstörf sín. Einna þekktust þeirra eru Nóbelsverðlaun í bókmenntum.
Eþíópíukeisari
Titill eiginkvenna keisarans var ətege og keisaraynjan Zauditu (1876-1930) notaði þann titil fremur en nəgusä nägäst meðan hún ríkti yfir landinu.
Áhrifssögn
Áhrifssagnir eru sagnorð sem taka með sér andlag (þ.e.a.s. þolanda). Áhrifssagnir stýra falli og er andlagið þess vegna alltaf í aukafalli (þ.e. þolfalli, þágufalli eða eignarfalli). Í málfræði margra tungumála er sögn talin áhrifssögn ef hún stýrir beinu andlagi í þolfalli en ekki ef hún stýrir einungis óbeinu andlagi í öðrum aukaföllum. Margar sagnir geta verið ýmist áhrifssagnir eða áhrifslausar.
Sögn sem ekki stýrir falli er áhrifslaus.
Karl 3.
Karl 1. getur átt við eftirfarandi:
Autostrada del Sole
thumb|right|Kort af Autostrada del Sole Autostrada del Sole (ítalska: Autostrada A1 eða Sólarhraðbrautin) er hraðbraut sem liggur suður eftir Ítalíu milli borganna Mílanó, Bologna, Flórens, Rómar og Napólí. Hraðbrautin er sú lengsta á Ítalíu, 754 km að lengd. Tilgangurinn með byggingu hennar var að styðja við endurreisn ítalsks efnahagslífs eftir þrengingar eftirstríðsáranna. Vinna við hana hófst 19. maí 1956 og hún var vígð 4. október 1964.
Lyngvefari
Lyngvefari (fræðiheiti: Acleris maccana) er fiðrildi í veffiðrildaætt. Hann finnst á heimskautasvæðum norðurhvels: í Evrópu yfir í Síberíu og í Norður-Ameríku en á Íslandi á láglendi um landið allt.
Vænghafið er 19–25 mm. Hann er breytilegur á lit en þó aðallega brúnn og er aðallega á lynggróðri hérlendis.
Flúðaskóli
Flúðaskóli er grunnskóli að Flúðum í Hrunamannahreppi. Þar er kennsla frá 1. upp í 10. bekk. Skólastjóri Flúðaskóla er Guðrún Pétursdóttir og aðstoðarskólastjóri er Jóhanna Lilja Arnardóttir.
Tenglar
Heimasíða Flúðaskóla
Dragonball
Dragonball er japönsk manga-sería sem var síðar meir gerð að anime-þáttaröð.
Víkurskarð
thumb|right|[[Akureyri nær. Handan við Eyjafjörð sést í Víkurskarð hægra megin á myndinni.]] Víkurskarð er kafli á þjóðvegi 1 á milli Akureyrar og Húsavíkur sem liggur í um 325 m. hæð yfir sjávarmáli. Oft er ófært um Víkurskarð þegar snjóar mikið. Búið er að grafa jarðgöng, Vaðlaheiðargöng, sem þýðir að ekki þarf að keyra Víkurskarð til þess að ferðast í austurátt frá Akureyri.
Vegurinn um Víkurskarð var tekinn í notkun 1983 þótt vegagerðinni væri ekki að fullu lokið fyrr en 1986. Hann leysti af hólmi veginn yfir Vaðlaheiði, sem þekktur var fyrir fjölmargar beygjur og sveigjur og lá hæst í um 520 metra hæð. Þótti því Víkurskarðsvegurinn mikil samgöngubót á sínum tíma.
Úrslit Gettu betur
Þetta er listi yfir úrslit í keppninni Gettu betur.
2023
25 lið skráðu sig til keppni. Dómarar og spurningahöfundar eru Jóhann Alfreð Kristinsson, Laufey Haraldsdóttir og Helga Margrét Höskuldsdóttir. Kristjana Arnarsdóttir er spyrill í 2. umferð og sjónvarpi en Oddur Þórðarson í fyrstu umferð.
Úrslitaviðureignin fór fram í Hljómahöllinni í Reykjanesbæ. Var það í fyrsta sinn í a.m.k. áratug sem að sjónvarpsviðureign var haldin utan Reykjavíkur.
Sigurliðið skipuðu: Davíð Birgisson, Katla Ólafsdóttir og Steinþór Snær Hálfdánarson
Icelandair Hótel Reykjavík Natura
Icelandair Hótel Reykjavík Natura (aður nefnt Hótel Loftleiðir) er fjögurra stjarna hótel við Reykjavíkurflugvöll sem rekið er af Icelandair Hótelum. Hótelið var byggt árið 1964 og opnaði aðeins 16 mánuðum síðar árið 1966. Árið 2011 var hótelinu lokað, gert upp og opnað á ný. Á hótelinu eru 220 svefnherbergi, veitingastaður, innilaug, bíó og bókasafn.
Úrslit Gettu betur
2022
29 lið voru skráð til keppni. Jóhann Alfreð Kristinsson og Laufey Haraldsdóttir eru sem fyrr spurningahöfundar og dómarar, en Sævar Helgi Bragason þeim til aðstoðar. Kristjana Arnarsdóttir er spyrill.
Icelandair Hótel Reykjavík Natura
Ýmis listavek prýða hótelið, þar á meðal 80 fermetra mósaíkvegglistaverk, Í flugheiminum eftir Nínu Tryggvadóttur og höggmyndin Gegnum hljóðmúrinn eftir Ásmund Sveinsson.
Úrslit Gettu betur
2022
Sigurlið skipuðu: Oddur Sigurðarson, Ingibjörg Steinunn Einarsdóttir og Katla Ólafsdóttir
Menntaskólinn í Reykjavík 31 -Fjölbrautaskólinn í Garðabæ 26
2021
26 lið voru skráð til keppni. Jóhann Alfreð Kristinsson og Laufey Haraldsdóttir voru nýir spurningahöfundar og dómarar, en Sævar Helgi Bragason er áfram til aðstoðar, auk þess sem að Kristjana Arnarsdóttir er áfram spyrill. Laufey var fyrst kvenna til að sigra í Gettu betur, árið 2011.
Sigurlið skipuðu: Eiríkur Kúld Viktorsson, Sigurbjörg Guðmundsdóttir og Gabríel Máni Ómarsson. Verzlunarskólinn 31 : Kvennaskólinn í Reykjavík 17
2020
Dómarar og höfundar spurninga: Ingileif Friðriksdóttir og Vilhelm Anton Jónsson ásamt Sævari Helga Bragasyni.
Spyrill: Kristjana Arnarsdóttir
Sigurlið skipuðu: Birta Líf Breiðfjörð Jónasdóttir, Ármann Leifsson og Víkingur Hjörleifsson
Úrslit
Menntaskólinn í Reykjavík 24 - Borgarholtsskóli 12
2019
28 skólar tóku þátt í keppninni. Sigurliðin 14 úr fyrstu umferð komast áfram í 2. umferð ásamt 2 stigahæstu tapliðum.
Dómarar og höfundar spurninga: Ingileif Friðriksdóttir og Vilhelm Anton Jónsson ásamt Sævari Helga Bragasyni. Spyrill: Kristjana Arnarsdóttir
Kvennó varð sigurvegari keppninnar í 3. sinn.
2018
28 skólar tóku þátt í keppninni. Kvennó sat hjá í fyrstu umferð sem sigurlið fyrra árs. Sigurliðin 13 úr fyrstu umferð komust áfram í 2. umferð auk liðs Kvennó, MS og stigahæsta tapliðiðs.
Dómarar og höfundar spurninga: Bryndís Björgvinsdóttir og Vilhelm Anton Jónsson ásamt Sævari Helga Bragasyni. Spyrill: Björn Bragi Arnarsson Sigurliðið, lið Fjölbrautaskólans í Garðabæ: Guðrún Kristín Kristinsdóttir, Gunnlaugur Hans Stephensen og Jóel Ísak Jóelsson.
2017
25 skólar tóku þátt í keppninni. MR sat hjá í fyrstu umferð sem sigurlið fyrra árs. Sigurliðin 12 úr fyrstu umferð komust áfram í 2. umferð auk liðs MR og þriggja stigahæstu tapliðanna.
Dómarar og höfundar spurninga: Bryndís Björgvinsdóttir og Steinþór Helgi Arnsteinsson. Spyrill: Björn Bragi Arnarsson Sigurliðið, lið Kvennaskólans í Reykjavík: Fjóla Ósk Guðmannsdóttir, Hlöðver Skúli Hákonarson og Óskar Örn Bragason
2016
29 skólar taka þátt í keppninni. MR situr hjá í fyrstu umferð sem sigurlið fyrra árs. Sigurliðin 14 úr fyrstu umferð komast áfram í 2. umferð auk stigahæsta tapliðs og liðs MR.
Dómarar og höfundar spurninga: Bryndís Björgvinsdóttir og Steinþór Helgi Arnsteinsson. Spyrill: Björn Bragi Arnarsson
2015
29 skólar tóku þátt í keppninni. MH sat hjá í fyrstu umferð sem sigurlið fyrra árs. Sigurliðin 14 úr fyrstu umferð komust áfram í 2. umferð auk stigahæsta tapliðs og liðs MH. Dómarar og höfundar spurninga: Margrét Erla Maack og Steinþór Helgi Arnsteinsson. Spyrill: Björn Bragi Arnarsson
2014
30 skólar tóku þátt í keppninni. Sigurliðin 15 úr fyrstu umferð komast áfram í 2. umferð auk stigahæsta tapliðs.
Dómarar: Margrét Erla Maack og Steinþór Helgi Arnsteinsson. Spyrill: Björn Bragi Arnarsson
Meðalskor í 8 liða úrslitum var 22 stig. Meðalskor vinningsliða: 25,3   Meðalskor tapliða: 18,8
Meðalskor í 2. umferð var 14,9 stig. Meðalskor vinningsliða: 18,9   Meðalskor tapliða: 10,9
Meðalskor í 1. umferð var 14,4 stig. Meðalskor vinningsliða: 19,1   Meðalskor tapliða: 9,7
2013
30 skólar tóku þátt í keppninni. Sigurliðin 15 úr fyrstu umferð komust áfram í 2. umferð auk stigahæsta tapliðs.
Dómarar: Þórhildur Ólafsdóttir og Atli Freyr Steinþórsson sem var í sigurliði MR árin 2002 og 2003. Spyrill: Edda Hermannsdóttir
Fjögur stigahæstu liðin úr 2. umferð voru dregin á móti stigalægri liðum.
Meðalskor í 3. umferð var 23,4 stig. Meðalskor vinningsliða: 25,5    Meðalskor tapliða: 21,3
Átta stigahæstu liðin úr 1. umferð voru dregin á móti átta stigalægri liðunum.
Meðalskor í 2. umferð var 14,8 stig. Meðalskor vinningsliða: 20,8   Meðalskor tapliða: 8,8
Meðalskor í 1. umferð var 11,8 stig. Meðalskor vinningsliða: 16   Meðalskor tapliða: 7,6
2012
29 skólar taka þátt í keppninni. Sigurliðin 14 úr fyrstu umferð komast áfram úr fyrstu umferð, eitt lið situr hjá og stigahæsta tapliðið fær einnig sæti í annarri umferð.
Dómarar: Þórhildur Ólafsdóttir og Örn Úlfar Sævarsson Spyrill: Edda Hermannsdóttir
Meðalskor í 8 liða úrslitum var 23,6 stig. Meðalskor vinningsliða: 28    Meðalskor tapliða: 19,3
Meðalskor í 1. umferð var 12,3 stig. Meðalskor vinningsliða: 17,4   Meðalskor tapliða: 7,1
2011
30 skólar taka þátt í keppninni. Sigurliðin 15 úr fyrstu umferð komust áfram ásamt stigahæsta tapliðinu. Tími á hraðaspurningar var 90 sekúndur og síðan komu 12 bjölluspurningar og eitt tóndæmi í fyrstu umferð en tvö í annarri umferð.
Dómari: Örn Úlfar Sævarsson
Spyrill: Edda Hermannsdóttir
Stigavörður: Marteinn Sindri Jónsson
Meðalskor í 2. umferð var 17,1 stig. Meðalskor vinningsliða: 21,5   Meðalskor tapliða: 12,6
Meðalskor í 1. umferð var 11,8 stig. Meðalskor vinningsliða: 15,9   Meðalskor tapliða: 7,7
2010
Þátttökuskólar eru 31 og hafa aldrei verið fleiri. Í 2. umferð var dregið í hverja keppni úr tveimur pottum. Í þeim voru annars vegar 8 stigahæstu sigurliðin úr 1. umferð og hins vegar 7 stigalægstu sigurliðin og Fjölbrautaskóli Norðurlands vestra (sem sat hjá í 1. umferð). Þannig var þess gætt að stigahæstu liðin úr 1. umferð drægjust ekki hvert gegn öðru í 2. umferð.
Meðalskor í 8 liða úrslitum: 25,9 stig Meðalskor vinningsliða: 28,5 Meðalskor tapliða: 23,3
Meðalskor í 2. umferð: 20,1 stig Meðalskor vinningsliða: 27,0 Meðalskor tapliða: 13,1
Meðalskor í 1. umferð: 17,8 stig Meðalskor vinningsliða: 22,9 Meðalskor tapliða: 12,6
Dómari: Örn Úlfar Sævarsson Spyrill: Eva María Jónsdóttir
Stigavörður: Ásgeir Erlendsson
2009
Þátttökuskólar eru 29. Keppnin hófst mánudaginn 12. janúar og var útvarpað beint á Rás2. Fjölbrautaskóli Suðurnesja dróst ekki og sat því hjá í fyrstu umferð. Í útvarpshluta keppninnar voru hraðaspurningar lengdar í 100 sekúndur aftur en voru 90 sekúndur árið 2008.
Dómari: Davíð Þór Jónsson Spyrill: Eva María Jónsdóttir
Stigavörður: Ásgeir Erlendsson
2008
Sú breyting var gerð á fyrirkomulagi keppninnar í útvarpi að hraðaspurningar voru styttar úr 100 sekúndum í 80 og víxlspurningar felldar niður en í staðinn komu hefðbundnar bjölluspurningar. Í sjónvarpshlutanum varð sú breyting á frá fyrra ári að hraðaspurningar voru styttar úr 100 sekúndum í 90.
1. umferð hófst á Rás 2 þann 7. janúar og stóð út þá viku. Vikuna eftir fór fram 2. umferð, einnig í útvarpinu. Fyrsta sjónvarpskeppni ársins fór fram þann 8. febrúar en úrslitin þann 14. mars en þá kepptu Menntaskólinn í Reykjavík og Menntaskólinn á Akureyri.
Sigurvegari: Menntaskólinn í Reykjavík
Dómari: Páll Ásgeir Ásgeirsson Spyrill: Sigmar Guðmundsson
2007
1. umferð hófst á Rás 2 þann 8. janúar og stóð út þá viku. Vikuna eftir fór fram 2. umferð, einnig í útvarpinu. Fyrsta sjónvarpskeppni ársins fór fram þann 23. febrúar en úrslitin þann 30. mars.
Sigurvegari: Menntaskólinn í Reykjavík
2006
Sigurvegari: Menntaskólinn á Akureyri
2005
Sigurvegari: Borgarholtsskóli
2004
Sigurvegari: Verzlunarskóli Íslands
2003
Sigurvegari: Menntaskólinn í Reykjavík
2002
Sigurvegari: Menntaskólinn í Reykjavík
2001
Sigurvegari: Menntaskólinn í Reykjavík
2000
Sigurvegari: Menntaskólinn í Reykjavík
1999
Sigurvegari: Menntaskólinn í Reykjavík
1998
Sigurvegari: Menntaskólinn í Reykjavík
1997
Sigurvegari:Menntaskólinn í Reykjavík
1996
Sigurvegari: Menntaskólinn í Reykjavík
1995
Sigurvegari: Menntaskólinn í Reykjavík
1994
Sigurvegari: Menntaskólinn í Reykjavík
1993
Sigurvegari: Menntaskólinn í Reykjavík
1992
Sigurvegari: Menntaskólinn á Akureyri
1991
Sigurvegari: Menntaskólinn á Akureyri
1990
Sigurvegari:Menntaskólinn við Sund
1989
Sigurvegari: Menntaskólinn í Kópavogi
1988
Sigurvegari: Menntaskólinn í Reykjavík
1986
Sigurvegari: Fjölbrautaskóli Suðurlands
Meishō
Meishō keisaraynja (japanska: 明正天皇 Meishō-tennō; 9. janúar, 1624 – 4. desember, 1696) var keisaraynja í Japan og 109. Japanskeisarinn samkvæmt hefðbundinni röð. Hún var sjöunda konan sem settist í hásæti Japans. Hún tók við af föður sínum, Mizunoo öðrum og ríkti frá 1629 til 1643. Talið er að faðir hennar hafi í raun ríkt í hennar nafni. Hún sagði af sér embætti og hálfbróðir hennar, Kōmyō annar, tók við.
Hreppsnefnd Holtshrepps
Hreppsnefnd Holtshrepps var lýðræðislegur vettvangur kjörinna fulltrúa íbúa Holtshreppi. Hreppsnefnd bar ábyrgð því að framfylgja þeim málefnum sem ríkið fól sveitarstjórnum.
1986
Úrslit úr hreppsnefndarrkosningunum 14. júní 1986.
Eftirfarandi fulltrúar skipuðu hreppsnefnd:
1982
Úrslit úr hreppsnefndarrkosningunum 26. júní 1982.
Eftirfarandi fulltrúar skipuðu hreppsnefnd:
1966
Úrslit úr hreppsnefndarrkosningunum 1966.
Eftirfarandi fulltrúar skipuðu hreppsnefnd:
1962
Úrslit úr hreppsnefndarkosningunum 24. júní 1962
1958
Úrslit úr hreppsnefndarrkosningunum 1958. Í þessum kosningum var minnsta kjörsókn á landinu í Holtshreppi, 23,8%. .
Eftirfarandi fulltrúar skipuðu hreppsnefnd:
1954
Úrslit úr hreppsnefndarrkosningunum 1954.
Eftirfarandi fulltrúar skipuðu hreppsnefnd:
Richard Schiff
Richard Schiff (fæddur 27. maí 1955) er bandarískur leikari sem er þekktastur fyrir hlutverk sitt sem Toby Ziegler í The West Wing.
Einkalíf
Schiff fæddist í Bethesda, Maryland. Schiff byrjaði háskólanám við City College of New York (CCNY) árið 1973 en hætti vegna áhugaleysis. Fluttist hann til Colorado þar sem hann bjó í tvö ár áður en hann fluttist aftur til New York og hóf nám við City College of New York (CCNY) í leiklistardeildinni. Schiff líkaði ekki leikaranámið og lærði leikstjórn í staðinn. Hann tók upp leiklistina um miðjan áttunda áratuginn eftir að hafa komist yfir sviðsskrekkinn.
Schiff giftist leikkonunni Sheila Kelly árið 1996 og saman eiga þau tvö börn.
Leikhús
Schiff leikstýrði leikritinu Antígónu árið 1983 með hinni nýútskrifuðu Angelu Bassett. Í byrjun ársins 2006 þá kom Schiff fram í leikritinu Underneath the Lintel eftir Glen Berger við George Street Playhouse í New Brunswick, New Jersey. Í febrúar 2007 kom hann fram í West End uppfærslunni af Underneath the Lintel við Duchess Theatre í London, Englandi. Schiff lék í útvarpsútgáfunni af Underneath the Lintel sem var útvarpað á BBC Radio 4 þann 5. janúar 2008. Schiff lék í leikritinu Talley's Folly við McCarter Theatre Center í Princeton, New Jersey haustið 2008.
Sjónvarp
Fyrsta sjónvarpshlutverk Schiff var árið 1989 í sjónvarpsmyndinni Trenchcoat in Paradise og hefur hann komið fram sem gestaleikari í þáttum á borð við L.A. Law, Murphy Brown, Chicago Hope, NYPD Blue, Ally McBeal, Burn Notice, Monk, White Collar og Up All Night. Árið 1999 þá var Schiff boðið eitt af aðalhlutverkunum í The West Wing sem Toby Ziegler, sem hann lék til ársins 2006. Schiff kom fram sem gestaleikari í Criminal Minds: Suspect Behavior sem Jack Fickler yfirmaður alríkislögreglunnar en aðeins þrettán þættir voru framleiddir.
Kvikmyndir
Fyrsta kvikmyndahlutverk Schiff var árið 1987 í Arena Brains. Hefur hann síðan þá komið fram í kvikmyndum á borð við Young Guns II, Malcolm X, Speed, Se7en, Volcano, The Lost World: Jurassic Park, Deep Impact, I am Sam, Ray og Johnny English Reborn.
Kindertransport
thumb|Flóttabörn af gyðingaættum ganga í land í Lundúnum í febrúar 1939 thumb|Flóttabörn af gyðingaættum nýkomin til hafnarborgarinnar [[Harwich í desember 1938.]] Kindertransport (á íslensku „barnaflutningar“) er björgun barna af gyðingaættum með því að flytja þau frá heimkynnum sínum í ríki þar sem þau voru óhult. Þessar ferðir barnahópa fóru fram síðustu níu mánuðina áður en seinni heimsstyrjöldin skall á. Um 10 þúsund börn komu til Bretlands frá Þýskalandi, Austurríki, Tékkóslóvakíu, Póllandi og fríríkinu Danzig. Börnunum var komið fyrir á fósturheimilum, gistiskýlum, skólum og bóndabæjum.
Þann 15. nóvember 1938, fimm dögum eftir Kristalsnótt í Þýskalandi og Austurríki kom sendinefnd frá breskum gyðingum og kvekurum til forsætisráðherra Bretlands og báðu um að bresk stjórnvöld veittu tímabundið landvistarleyfi fyrir börn af gyðingaættum sem kæmu til landsins án foreldra sinna. Breska þingið samþykkti sérstök lög um þessa flutninga.
Önnur lönd eins og Holland, Belgía, Frakkland, Danmörk og Noregur (áður en þau voru hernumin af Þýskalandi), Bandaríki Norður-Ameríku og Svíþjóð tóku einnig á móti flóttabörnum af gyðingaættum. Þannig komu 500 börn til Svíþjóðar. Íslensk samtök friðarvina leituðu eftir samþykki íslenskra stjórnvalda til að taka við hópi flóttabarna árið 1938 en því erindi var synjað af Hermanni Jónassyni sem þá var forsætisráðherra.
Digimon-þáttaraðir
Digimonseríurnar eru animeseríur, sem eru framleittar af Toei Animation. Þær eru nokkuð ólíkar, en hafa allar það sameiginlegt að krakkar hitta digimona, verur úr gagnaheiminum og verða að bjarga heiminum.
Adventure
Digimon Adventure (Digimon Ævintýri) er nafn fyrstu seríunnar sem gerð var um Digimon. Hún inniheldur 54 þætti og var sá fyrsti sýndur 7. Mars 1999 á Fuji TV. Serían átti í byrjuninni erfitt, þó varð hún mjög vinsæl eftir nokkurn tíma.
Sagan fjallar um sjö krakka, sem lenda í gagnaheiminum og þurfa þar að berjast við myrkraöflin með hjálp digimonanna.
Zero Two
Digimon Adventure 02 er önnur serían. Hún tekur við þremur árum eftir fyrstu seríunni og gerist á árinu 2002. Fyrsti þátturinn var sýndur 2. apríl 2000 á Fuji TV.
Þremur árum eftir atvikunum í Odaiba er stafræni heimurinn í hættu á ný. Svokallaður Digimona Keisari hefur byrjað að undiroka gagnaheiminn. Ný útvalin börn þurfa að fara þangað til að bjarga honum.
Tamers
Digimon Tamers er óháð fyrstu tveimur seríunum. Hún var frumsýnd 1. apríl 2001.
Nokkrir krakkar, sem eru miklir digimonaaðdáendur, komast að því að digimonar eru til í raun og veru. Þeir fá digimona sem félaga og ala þá upp. En hver þeirra hefur aðra hugmynd um tilgang digimona og hvernig á að ala þá upp.
Frontier
Digimon Frontier er nafn fjórðu seríunar og er hún óháð og mjög ólík hinum seríunum. Hún hefur fimmtíu þætti og var sá fyrsti sýndur 7. apríl 2002 á Fuji TV.